Løsning på problemstilling med malplassering for eksterne brukere i SharePoint når man bruker publikasjonsmalen

05.10.2022 Vidar Martinsen

Problemstilling

Når Interne og eksterne brukere samhandler i SharePoint om et Worddokument med en publikasjonsmal. Dvs. mal for Proposisjon, Melding, NOU eller Fellespublisering, så kan det oppstå problemer pga ulik mal-plassering.

Med interne og eksterne brukere menes brukere internt i departementfelleskapet og brukere utenfor departemnetsfelleskapet.

Malene for brukere i Dep. er plassert på T:\Maler. Maler utenfor dep. kan være plassert på ulike steder avhengig av om man bruker publikasjonsmaler eller andre løsninger. Ved enbruker installasjon av publikasjonsmaler ligger malene normalt på: C:\ProgramData\RdokMaler\maler.

Hvis malene ikke er plassert på T:\Maler for enkelte av brukere, vil det kunne oppstå endringer i utseende i Word dokumentet uten forvarsel. Endringer kan være ting som: kapittel-auto-nummerering forsvinner. Tekstutseende og fontstørrelse endrer seg. Disse endringene vil normalt rette seg når riktig mal igjen blir tilknyttet dokumentet.

Løsning

For å avhjelp dette kan man lage en virtuel T-disk hos de brukere som ikke har malen på T:\Maler.

Dette er forholdsvis enkelt, men. det bør gjøres av noen som har administratorrettigheter på maskinen, da det må lages en eksekverbar .bat fil som må kjøres av en som har rettigheter på maskinen til å kjøre eksekverbare filer som ikke er installert på normal måte.

Framgangsmåte er som følger:

Lag er tekstfil som heter: «Lag T-mappe.bat»

Skriv denne teksten inn i tekstfilen:

**subst T: C:\ProgramData\RdokMaler**

Dette forutsetter at malene ligger på: C:\ProgramData\RdokMaler\maler.   
Programdata mappen er en skjult mappe slik at man må krysse av i visning for «skjulte elementer» i utforskeren for å se denne.

For at T-disken skal etableres hver gang maskinen skrus på, plasserer man «Lag T-mappe.bat» filen i oppstart mappen for systemet. Normalt er det denne mappen:

C:\Users\[brukernavn]\AppData\Roaming\Microsoft\Windows\Start Menu\Programs\Startup

Der [brukernavn] er erstattet med brukerens navn.

Hvis man ønsker det, kan man dobbeltklikke på «Lag T-mappe.bat» filen for å etablere T disken med en gang.

Denne løsningen vil fungerer uavhengig om brukeren har installert Publikasjonsmaler eller ikke, men hvis publikasjonsmaler ikke er installert, må man manuelt kopiere over malene til et område det pekes på i «Lag T-mappe.bat» filen.

NB. Dette forutsetter selvfølgelig at de eksterne brukere ikke allerede har en mappe som heter T. I så fall kan jo «Maler» mappen etableres der.